recursal/SuperWikiNEXT-32B huggingface dataset:
**Kaspersky Lab** merupakan syarikat yang membangunkan, menghasil dan mengedar maklumat atau produk penyelesaian sekuriti atau keselamatan yang menghadang ancaman IT dan membenarkan pengguna mengurus risiko yang timbul seperti anti-virus, anti-spyware, anti-spam dan anti-penceroboh. Kaspersky, juga menyediakan produk dalam menghalang ancaman virus, penggodam dan spam untuk rumah(personal) dan syarikat (enterprise), juga menyediakan khidmat rundingan dan sokongan teknikal. 

Kaspersky ditubuhkan dalam tahun 1997, dan ia merupakan vendor atau pembekal perisian maklumat sekuriti antarabangsa. Beribupejabat di Moscow, Rusia dan mempunyai beberapa lagi buat syarikat disektar United Kingdom, Perancis, Jerman, Belanda, Poland, Jepun, Korea, Romania, Amerika Syarikat dan China.

Kaspersky telah menerima pengiktirafan usahasama dari Microsoft Gold untuk penyelesaian sekuriti, dan juga merupakan rakan usahasama untuk SUSE dan Red Hat. Perisian antivirus Kaspersky 6 telah mendapat pilihan pengedit CNET untuk tahun 2007 dan telah mendapat tempat pertama untuk Top 8 Windows Anti-viurs dari About.com. Begitu juga, Kaspersky telah menjalin usahasama dengan kerajaan Malaysia dalam menangani masalah pencurian dan pencerobohan disektor swasta.

Produk
------

**Personal**

* Kaspersky® Internet Security
* Kaspersky® Anti-Virus
* Kaspersky® Anti-Virus Mobile

**Syarikat**

* Kaspersky Work Space Security
* Kaspersky Business Space Security
* Kaspersky Enterprise Space Security
* Kaspersky Total Space Security

Kaspersky, juga membenarkan pengguna mendapat penyemakkan virus atas talian secara percuma. Diantra penyemakan masa nyata yang diperkenalkan ialah **Kaspersky Online Virus Scanner** dan **Kaspersky File Scanner**. Produk ini tidak seperti produk personal yang membenarkan pengguna mencuba sehingga 30 hari sahaja dan kemudiannya pengguna perlu menlanggan secara bayaran tahunan untuk mendapat khidmat produk Kaspersky.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kaspersky Lab*** |

* Laman rasmi Kaspersky
* Penyemakan Virus Percuma


| * l
* b
* s
Syarikat teknologi maklumat utama |
| --- |
| Perisian | Adobe · Apple · CA · Compuware · Corel · IBM · Idealab · Intuit · Microsoft · Oracle · PTC · Red Hat · SAP · Sun Microsystems |
| Perkakasan | Dell · ATI Technologies · NVIDIA · AMD · Intel |
| Rangkaian | Avaya · Cisco Systems · Juniper Networks  · IBM · Hewlett-Packard · Sun Microsystems |
| Dot Com | Amazon · AOL · eBay · Google · Yahoo! |
| Paparan | Acer · BenQ · LG · Samsung · Sharp · Sony · Toshiba · Trident Microsystems · ViewSonic |
| Permainan | Activision Blizzard · Capcom · EA · Infogrames · Microsoft · Nintendo · Sega · Sony · Take-Two Interactive · Valve Corporation |
| Keselamatan | AVG Technologies · ESET · F-Secure · Kaspersky · McAfee · SOFTWIN · Sophos · Symantec · Trend Micro |
| Perkakasan celular | Alcatel-Lucent · Apple · Sony Ericsson · LG · Motorola · Samsung · Nokia |
**Heather Pamela McKay** (nee **Blundell**) (lahir 31 Julai 1941) ialah seorang pemain skuasy Australia yang sudah bersara. Beliau mendominasi sukan ini dalam acara wanita dalam tahun 60-an dan 70-an dengan memenangi 16 gelaran Terbuka British secara berturut-turut di antara tahun 1962 dan 1977, dan menjadi Juara Wanita Terbuka Dunia pada tahun 1979.

Kerjaya
-------

McKay dilahirkan di Queanbeyan, New South Wales. Dia memenangi Terbuka British pertamanya pada tahun 1962 dan kemudian memenanginya lagi selama 15 tahun berikutnya dan hanya tewas dua permainan sepanjang masa itu. Dia selalunya memenangi perlawanan akhir dengan selesa termasuklah kejohanan tahun 1967 di mana dia menumpaskan rakan sepasukan Bev Johnson 27-0. Dia juga memenangi Kejohanan Skuasy Wanita Australia selama 14 tahun berturut-turut.

Apabila dia bersara pada tahun 1981 (berumur 40 tahun), dia hanya tumpas sebanyak dua kali sepanjang bermain skuasy selama 20 tahun. Satu rekod yang amat mustahil untuk dipecahkan.

Pautan luar
-----------

* Laman di squashpics.com Diarkibkan 2005-12-03 di Wayback Machine
Syiling empayar Rom, diketuk s. 241, dengan kepala Tranquillina di bahagian kepala syiling, dan pasangan perkahwinannya Gordian III digambarkan dibahagian bunga, atau belakang syiling, pada skala kecil; syiling yang mempunyai bahagian hadapan – "kepala", – dan belakang – "bunga", atau ekor – masih menjadi format syiling sehingga kini.
Sekeping syiling empayar Rom Marcus Claudius Tacitus, yang memerintah sebentar dari 275 hingga 276, mengikuti cara tradisi syiling kepala dan bunga.
**Kepala dan ekor** (panggilan lain **kepala dan bunga**) merujuk kepada dua muka rata syiling dan beberapa objek dua belah lain, termasuk duit kertas. Bahagian hadapan syiling biasanya dipanggil *kepala*, kerana kepala sentiasa merujuk kepada permulaan sesuatu benda atau ketua atau bahagian hadapan, dan *ekor* yang bermaksud bahagian belakang atau penghujung sesuatu benda.

Istilah ini juga digunapakai dalam bidang mekanik gunaan untuk titik permulaan vektor dan titik terakhir yang melengkapkan poligon. Bidang perubatan dan biologi juga menggunakan istilah ini bagi merujuk bahagian permulaan dan pengakhiran jujukan ulangan DNA dan organ yang panjang seperti pankreas.

Rujukan
-------

1. ↑  *head or tail?* **Definisi:** kepala atau bunga?selanjutnya di PRPM
2. ↑

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
Hazara
**Hazāra** (Parsi: هزارهcode: fa is deprecated ) ialah sebuah kumpulan etnik yang kebanyakannya berada di Afghanistan. Populasi Hazara juga dapat ditemui di Iran, Pakistan, Scandinavia, Australia dan New Zealand.

Agama
-----

Orang Hazara secara majoritinya ialah penganut yang beragama Islam Syiah, walaupun ada beberapa populasi yang menganut Sunni dan Ismaili di daerah utara dan barat laut Afghanistan.

Bahasa
------

Orang Hazara bertutur dalam bahasa Hazara dengan dialek bahasa Parsi dengan beberapa kata-kata daripada Bahasa-bahasa Turkik dan bahasa Mongolia. Banyak orang Hazara di kota-kota yang lebih besar seperti Kabul dan Mazari Sharif menuturi bahasa Dari, sementara orang Hazara dari provinsi Daykundi dan daerah Dai Zangi mempunyai banyak pengaruh Bahasa-bahasa Turkik dan bahasa Mongolia dalam bahasa mereka. Orang Hazara di Quatta, Pakistan lebih banyak menggunakan perkataan-perkataan bahasa Urdu dan bahasa Inggeris.

Lihat juga
----------

* Afghanistan
* Hazarajat

Rujukan
-------

* Macgregor, *Central Asia*, (Calcutta, 1871)
**Imadoki no Vampire: Bloody Bride**, ialah sebuah judul permainan video untuk konsol PlayStation yang diterbitkan dan dicipta oleh Atlus Co. Ltd. Japan. Diedarkan pada tahun 1996 di Jepun, judul ini tidak pernah diterjemah ke bahasa Inggeris secara rasminya. Walau bagaimanapun, Bloody Bride Translations telah mengeluarkan *patch* bahasa Inggeris versi beta.

Tampalan (*screenshot*) menunjukkan ilustrasi watak utama.
Bloody Bride secara umum merupakan sebuah simulasi *dating*. Para pemain mengawal seorang puntianak yang mencapai umur dewasa. Dia dihantar ke Bumi untuk menghisap darah seorang gadis yang memiliki *platinum aura*. Akan tetapi, gadis tersebut haruslah, secara sukarelanya, membenarkannya berbuat demikian. Watak utama itu diberikan tempoh selama tiga tahun untuk melengkapkan misinya.

Pautan luar
-----------

* (Inggeris) Laman web Bloody Bride Translation Diarkibkan 2006-08-28 di Wayback Machine
* (Inggeris) *Imodoki no Vampire: Bloody Bride* di MobyGames



|  |  |
| --- | --- |
| Ikon tunas | Rencana berkenaan permainan video berperanan ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Kelayakan Piala Dunia FIFA 2010 **Pusingan Kelima AFC** telah diadakan pada 5 dan 9 September 2009 di antara kedua-dua pasukan yang menduduki tempat ketiga dalam pusingan keempat. Perintah untuk perlawanan telah diputuskan melalui cabutan secara rawak diadakan pada 2 Jun 2009 semasa Kongres FIFA di Nassau, Bahamas.

Pasukan yang menang mara ke play-off menentang pemenang kumpulan kelayakan OFC, New Zealand. Pemenang play-off ini layak ke pusingan akhir Piala Dunia 2010.

Pemenang beralih dua kali pada masa kecederaan pada perlawanan kedua: sebelum masa pemberhentian, keputusan terikat dengan 1-1 dan Bahrain mempunyai kelebihan oleh Peraturan gol tempat lawan. Pada minit pertama masa pemberhentian, Arab Saudi memiliki kelebihan untuk diri mereka dengan jaringan gol dari Hamad Al-Montashari. Walau bagaimanapun, ini telah bertukar sekali lagi oleh pemain Bahrain Ismael Abdullatif pada minit ketiga masa kecederaan dan Bahrain mara menerusi gol di tempat lawan.

Keputusan
---------

| Pasukan #1 |   Agg.   | Pasukan #2 |   Tempat sendiri   |   Tempat lawan   |
| --- | --- | --- | --- | --- |
| **Bahrain Bendera Bahrain** | **2 – 2 (a)** |  Arab Saudi | 0–0 | 2–2 |

play-off Pusingan Kelima AFC
----------------------------

5 September 200922:00 UTC+3

| Bahrain Bendera Bahrain | 0 – 0 |  Arab Saudi |
| --- | --- | --- |
|  | Laporan |  |

Stadium Nasional Bahrain, RiffaKehadiran: 16,000Pengadil: Yuichi Nishimura (Jepun)

9 September 200922:15 UTC+3

| Arab Saudi Bendera Arab Saudi | 2 – 2 |  Bahrain |
| --- | --- | --- |
| Nasser Al-Shamrani Goal 13'  Hamad Al-Montashari Goal 90+1' | Laporan | Jaycee Okwunwanne Goal 42'  Ismael Abdullatif Goal 90+3' |

Stadium Antarabangsa Raja Fahd, RiyadhKehadiran: 50,000Pengadil: Ravshan Irmatov (Uzbekistan)
2–2 pada agregat; **Bahrain** mara ke play-off antara konfederasi menerusi Peraturan gol tempat lawan.

Rujukan
-------

1. ↑  "Last-gasp Bahrain deny Saudis". *FIFA*. September 9, 2009. Diarkibkan daripada yang asal pada 2011-08-27. Dicapai pada August 19, 2011.
2. ↑  "KSA 2-2 BHR: Saudis stunned in stoppage-time". *Asian Football Confederation*. September 10, 2009. Dicapai pada August 19, 2011.

Pautan luar
-----------

* Asian zone Diarkibkan 2015-09-05 di Wayback Machine at FIFA.com
* Results and schedule at the-AFC.com

  


| * l
* b
* s
Kelayakan Piala Dunia FIFA 2010 |
| --- |
| AFC | 
* Pusingan Pertama
* Pusingan Kedua
* Pusingan Ketiga
* Pusingan Keempat
* Pusingan Kelima (play-off untuk tempat ke-5)

 |
| CAF | 
* Pusingan Pertama
* Pusingan Kedua
* Pusingan Ketiga

 |
| CONCACAF | 
* Pusingan Pertama
* Pusingan Kedua
* Pusingan Ketiga
* Pusingan Keempat

 |
| CONMEBOL | 
* Perlawanan Kumpulan

 |
| OFC | 
* Pusingan Pertama (Sukan Pasifik Selatan)
* Pusingan kedua (Piala Negara-Negara OFC)

 |
| UEFA | 
* Pusingan Pertama
	+ Kumpulan 1
	+ Kumpulan 2
	+ Kumpulan 3
	+ Kumpulan 4
	+ Kumpulan 5
	+ Kumpulan 6
	+ Kumpulan 7
	+ Kumpulan 8
	+ Kumpulan 9
* Pusingan Kedua (play-off)

 |
| Play-off | 
* AFC v OFC
* CONCACAF v CONMEBOL

 |
**Ila** ialah sumpah seorang suami untuk tidak bersetubuh dengan isterinya selama-lamanya atau melebihi empat bulan. 

  

Antara lafaz sumpah ila’ ialah: 

a) lafaz sarih iaitu lafaz yang jelas seperti: 

Aku tidak akan bersetubuh dengan kamu lebih dari empat bulan. 
Aku tidak akan jimak dengan kamu lebih dari empat bulan. 

b) lafaz kinayah iaitu lafaz yang tidak menunjukkan ila’ kecuali dengan niat: 

Aku tidak akan sentuh kamu selama empat bulan. Dalam lafaz ini sekiranya suami berniat makna sentuh itu ialah bersetubuh maka sahlah ila’ pada ketika itu. 

  

Hukum dan syarat Ila’ 

Hukum ila’ adalah haram kerana ila’ ialah perbuatan yang memudharatkan si isteri dan juga ia merupakan sumpah untuk meninggalkan perkara yang wajib (bersetubuh). 

Ila’ dikira terjadi dan sah apabila menepati syarat-syarat berikut: 

Suami yang melakukan hubungan jenis adalah seorang lelaki yang ada keupayaan dan kemampuan. Bererti tidak sah ila’ dari suami yang mengidap unnah iaitu mati pucuk atau dalam tahanan (penjara) kerana sememangnya suami tersebut tidak berupaya melakukan jimak dengan isterinya. 
Suami yang berila’ tersebut adalah seorang yang berakal dan cukup umur. 

  

Implikasi ila’ 

Terdapat dua implikasi yang timbul akibat perbuatan ila’ : 

Sekiranya seorang suami yang telah melafazkan ila’ kemudian dia telah melanggar ila’nya itu dengan bersetubuh kembali dengan isterinya sebelum cukup tempoh empat bulan atau lebih maka dia tertakluk kepada hukum-hukum berikut: 

a) dalam keadaan ketika si suami bersumpah dengan nama Allah untuk tidak bersetubuh dengan isterinya dalam tempoh empat bulan dan kemudian melanggarnya, maka dia wajib membayar kifarah yamin iaitu hukuman ke atas sumpah mengikut turutan berikut: 

Memerdekakan seorang hamba Muslim. 
Memberikan makanan kepada sepuluh orang miskin, satu cupak setiap seorang. 
Memberikan pakaian kepada sepuluh orang miskin, setiap seorang satu pasang. 
Berpuasa selama tiga hari berturut-turut. 

Apabila kifarat telah ditunaikan maka gugurlah ila’ dan suami dibenarkan bergaul semula dengan isterinya. 

  

b) Sekiranya ila’ itu dibuat secara sumpah taklik maka apabila si suami menyetubuhi isterinya, jatuhlah talak ke atas isterinya itu. 

c) Sekiranya ila’ itu dibuat (dilafazkan) secara nazar seperti kata suami; "Kalau aku menyetubuhi kamu dalam masa empat bulan maka aku wajib berpuasa selama sepuluh hari." Maka, sekiranya suami menyetubuhi isterinya sebelum cukup tempoh yang disebutkan maka dia wajib membayar nazarnya dengan berpuasa selama sepuluh hari. 

Sekiranya seorang suami yang telah berila’ dan dia tidak bersetubuh dengan isterinya sehingga tamat tempoh ila’ tersebut maka hukumnya gugur talak bain ke atas isteri sebagai balasan ke atas kezaliman suami terhadap isterinya dan sebagai rahmat kepada isteri untuk membebaskannya daripada suami dan membolehkannya berkahwin dengan lelaki yang lain pula.

Pautan luar
-----------

* Tafsir Imam Syafi'i, By Ahamd ibn Mustafa Farrān, Muḥammad ibn Idrīs Shāfiʻī

1. ↑  Perceraian: hak wanita Islam, By Zaini Nasohah
| Senarai opera Giacomo Puccini |
| --- |
| 
*Le Villi* (1884)
*Edgar* (1889)
*Manon Lescaut* (1893)
*La bohème* (1896)
*Tosca* (1900)
*Madama Butterfly* (1904)
*La fanciulla del West* (1910)
*La rondine* (1917)
*Il trittico*: *Il tabarro* (1918)
*Il trittico*: *Suor Angelica* (1918)
*Il trittico*: *Gianni Schicchi* (1918)
*Turandot* (1926) |

***Il trittico*** (*The Triptych* bermaksud tiga bahagian dalam satu [1]) ialah judul untuk koleksi tiga opera satu babak *Il tabarro*, *Suor Angelica*, dan *Gianni Schicchi*, oleh penggubah Giacomo Puccini. Kesemua tiga opera ini dipersembahkan buat pertamakali di Metropolitan Opera pada Disember 14, 1918.

Puccini inginkan agar kesemua tiga opera ini dibuat sebagai satu "set" opera, namun pada hari ini, adalah menjadi perkara lazim untuk satu atau dua sahaja opera *Il trittico* dibuat pada satu-satu malam persembahan. Kadang-kala, hanya satu sahaja opera ini dipersembahkan dan dipasangkan dengan satu lagi opera satu babak yang ditulis oleh penggubah lain. 

Opera *Il trittico* dibuat seimbang dengan tiga jenis jalan cerita; *Il tabarro*, yang pertama mempunyai jalan cerita kelam dan keras, penuh dengan keganasan dan berkait rapat dengan opera Verismo [2]. Opera babak ke-2, *Suor Angelica*, pula adalah kegemaran peribadi Puccini yang berkisarkan kisah keagaamaan, manakala opera ke-3, *Gianni Schicchi*, ialah opera yang paling popular di antara semua yang menceritakan kisah sifat tamak dan penipuan bercampur dengan aksi sendaan dan komidi.

Persembahan opera ***Il trittico*** yang terakhir sekali dibuat sehingga kini ialah di rumah opera terkemuka New York, di Metropolitan Opera pada 20 April 2007 dibawah arahan Jack O'Brien.

Rujukan
-------

1. ↑  Triptych
2. ↑  Verismo
**Harta awam** ialah harta yang dikhaskan bagi kegunaan awam. Istilah ini boleh digunakan sama ada untuk menerangkan kegunaan harta itu diletakkan, atau untuk menggambarkan sifat pemilikannya (dimiliki secara kolektif oleh penduduk sesebuah negeri). Ini berbeza dengan harta persendirian, yang dimiliki oleh individu atau entiti tiruan yang mewakili kepentingan kewangan orang, seperti syarikat. **Pemilikan negara**, juga dipanggil **pemilikan awam, pemilikan** **kerajaan** atau **harta negara**, adalah kepentingan harta yang terletak pada negeri, bukannya individu atau komuniti.

Perbezaan dengan harta persendirian
-----------------------------------

Agihan harta awam ke dalam masyarakat antara peserta berasingan tidak melibatkan pertukaran, dan tidak menukar pemilik. Oleh kerana itu, harta awam dalam masyarakat itu menjadi produk bukan komoditi, dan kepunyaan harga tidak membawa kepada nilai ekonomi.

Pemilik harta persendirian boleh mengawalnya mengikut budi bicara sendiri. Selain itu, pihak berkuasa berhak untuk mengenakan cukai dan menjadikannya milik negara, atau menggunakannya buat sementara waktu.

Rujukan
-------

1. ↑  Clarke, Alison; Paul Kohler (2005). *Property law: commentary and materials*. Cambridge University Press. m/s. 207. ISBN 978-0521614894.
2. ↑  Clarke, Alison; Paul Kohler (2005). *Property law: commentary and materials*. Cambridge University Press. m/s. 40. ISBN 978-0521614894.

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jerman
* Republik Czech

 |
Sultan **Dayalu/Hidayatullah** (tempoh dari tahun 1522-1529), penguasa Ternate ke-20 adalah putera **Sultan Bayanullah** (tempoh dari tahun 1500-1522) dari permaisurinya **Sultanah Nukila**, puteri **Sultan Almansur** (tempoh dari tahun 1512-1526) dari Tidore.

Putera Dayalu dilihat sangat muda ketika ayahnya mangkat, usianya baru enam tahun hingga pemerintahan terpaksa dipegang bersama ibunya iaitu janda kepada Sultan Bayanullah, Sultanah Nukila dan pakciknya **Putera Taruwese** selama beberapa tahun.

Adanya dualisme kepemimpinan yang berlaku di Ternate yang dapat dilihat oleh Portugis sebagai peluang untuk memulakan pengaruhnya di Maluku. Maka, kedua Wali ini telah diadu domba oleh Portugis.

Pada tahun 1526 ayahanda Sultanah Nukila, Sultan Almansur dari Tidore mangkat dan meninggalkan takhta yang berada di dalam kekosongan dan tidak terisi, satu-satunya pewaris yang berhak adalah cucunya yakni putera mahkota Ternate Dayalu yang baru sahaja dinobatkan menjadi Sultan Ternate, Sultanah Nukila menginginkan takhta Ternate dan Tidore dipersatukan di bawah puteranya itu tetapi Portugis tentu sahaja tidak senang atas maksud ini kerana penyatuan Ternate dan Tidore akan semakin menyulitkan mereka dalam upaya menguasai Maluku. Maka Gabenor Portugis telah memujuk Wali Raja Taruwese untuk menentang usul tersebut dan menjanjikan sokongan atas tuntutannya ke atas takhta Ternate.

Perang saudara di Ternate telah tercetus diantara pihak Sultan Dayalu yang disokong Tidore dan Putera Taruwese yang disokong oleh Portugis. Sultan Dayalu tewas dan Putera Teruwese muncul sebagai pemenang namun tidak lama kemudian, baginda pun tewas dalam pemberontakan yang berlaku pada tanggal 31 Oktober 1529.
**Kh-59 Ovod**, nama pengenalan NATO **AS-13 Kingbolt** adalah peluru berpandu kruis taktikal Rusia yang dikeluarkan oleh syarikat Raduga, pertama kali dipamerkan pada November 1991 di Pameran Pertahanan Dubai.

Peluru berpandu ini digerakkan oleh enjin yang menggunakan bahan api serbuk, dan mengabungkan pemecut bahan api serbuk di bahagian ekor. Penstabil lipat diletakkan di bahagian depan peluru berpandu, manakala sayap dan kemudi di bahagian belakang.

Kelainan lain bagi **Kh-59ME** (nama pengenalan NATO **AS-18 Kazoo**), mempunyai kepala peledak yang lebih besar dan menggunakan enjin kipas turbo dan bukannya enjin bahan api serbuk, tetapi ia masih mengekalkan alat pemecut bahan api serbuk. Ia juga mempunyai 2 sistem panduan. Sebaik dilancarkan, peluru berpandu ini akan menggunakan sistem panduan inersia untuk memandunya ke kawasan sasaran dan kemudiannya juruterbang akan menggunakan sistem TV untuk menghala peluru berpandu ini menuju ke sasaran.

Peluru berpandu kruis setanding
-------------------------------

* Amerika Syarikat AGM-84E SLAM

Pautan luar
-----------

* Keterangan peluru berpandu Kh-59 di laman web *Chinese Defence Today*
* Kh-59 di laman web *deagel.com*
* Kh-59 di laman web *missilethreat.com* Diarkibkan 2011-10-19 di Wayback Machine
Makam Sultan Rahmatullah dan Sultan Hidayatullah.
**Sultan Hidayatullah I** bin **Sultan Rahmatullah** adalah Raja III dari Kesultanan Banjar yang memerintah antara tahun 1570-1595. Baginda menggantikan ayahnya Sultan Rahmatullah (Raja II Kesultanan Banjar). Setelah meninggalnya baginda, baginda telah mendapat gelaran anumerta Panembahan Batu Irang atau Sunan Batu Irang, kerana batu-batu yang menutupi makamnya berwarna hitam (bahasa Banjar:*(h)irang*). Beginda merupakan seorang pemerintah yang selalu memperteguhkan syiar agama Islam di Banjar. Pembangunan Masjid dan langgar (surau) telah banyak didirikan dan berkembang pesat hingga ke seluruh wilayah perkampungan yang terdapat di Banjar. Baginda telah diperisterikan dengan anak Khatib Banun, seorang menteri Kesultanan Banjar yang berasal dari kalangan suku Biaju. Beginda telah dimakamkan di Kompleks Makam Sultan Suriansyah yang terletak di Kelurahan Kuin Utara, Kecamatan Banjarmasin Utara, Kota Banjarmasin.

Menurut *Buku 323 Sejarah Dinasti Ming* (1368-1643), putera-puteri dari Sultan Hidayatullah I berjumlah seramai 31 orang. Putera sulungnya iaitu Pangeran Senapati menggantikannya sebagai Sultan Banjar. Anaknya yang lain seperti Gusti Nurasat telah bernikah dengan Sorang yang bergelar Nanang Sarang, seorang panglima perang dari suku Biaju.

Baginda mempunyai 2 orang iaitu:

1. Pangeran Demang
2. Raden Zakaria

Lihat pula
----------

* Pangeran Hidayatullah

Rujukan
-------

1. 1 2  (Melayu) Johannes Jacobus Ras, Hikayat Banjar diterjemahkan oleh Siti Hawa Salleh, Percetakan Dewan Bahasa dan Pustaka, Lot 1037, Mukim Perindustrian PKNS - Ampang/Hulu Kelang - Selangor Darul Ehsan, Malaysia 1990.
**Hideki Irabu** (伊良部 秀輝, *Irabu Hideki*, 5 Mei 1969 – 27 Julai 2011) merupakan bekas pemain besbol Jepun yang berasal daripada keturunan campuran Amerika dan Jepun. Beliau telah beraksi secara profesional di negara Jepun dan Amerika Syarikat. Irabu pernah bermain untuk pasukan Lotte Orions / Chiba Lotte Marines dan Hanshin Tigers dari Nippon Professional Baseball (NPB) serta pasukan New York Yankees, Montreal Expos dan Texas Rangers dari Major League Baseball (MLB).

Irabu melakukan penampilan sulungnya di NPB pada tahun 1988 dan beraksi untuk pasukan itu sehingga musim 1996. Dengan impian untuk beraksi di MLB, Marines menjual Irabu kepada pasukan San Diego Padres setelah mencapai persetujuan walaupun Irabu ingin bermain bersama Yankees. Apabila Irabu menolak untuk beraksi bersama San Diego, pasukan itu bersetuju menjualnya kepada Yankees dan hasilnya telah membawa kepada perkembangan *posting system*. Irabu merupakan anggota Yankees yang menjuarai World Series pada 1998 dan 1999 sekali gus menjadi pemain kelahiran Jepun pertama yang pernah memenangi World Series.

Irabu terus beraksi di MLB sehingga 2002 sebelum pulang ke Jepun untuk beraksi bersama Tigers pada 2003 sebelum mengumumkan persaraan selepas musim 2004. Irabu telah meninggal dunia selepas membunuh diri pada 2011.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Hideki Irabu*** |

* Templat:Baseballstats

| Kawalan kewibawaan Sunting ini di Wikidata |
| --- |
| Umum | 
* ISNI
	+ 1
* VIAF
	+ 1
* WorldCat Identities
	+ 1

 |
| Perpustakaan negara | 
* Amerika Syarikat
* Jepun

 |
**Farderin Kadir** merupakan pemain bola sepak Malaysia yang bermain sebagai penyerang dan tengah. Dia merupakan pemain bola sepak kebangsaan Malaysia.

Kerjaya
-------

Farderin memulakan karier profesional bersama Melaka. Dia bermain selama dua musim bersama Melaka sebelum berhijrah ke Kuala Muda Naza. Pada tahun 2006, Farderin dipanggil untuk beraksi bersama pasukan bawah 20 tahun Malaysia untuk Kejohanan Belia Asia. Selepas berakhirnya kejohanan tersebut, Farderin dipanggil untuk mewakili pasukan bawah 23 tahun Malaysia. Dia beraksi pada kelayakan Sukan Olimpik 2008 menentang Hong Kong.

Pada musim 2007/08, Farderin berhijrah ke Kuala Muda NAZA dan membantu kelab tersebut memenangi Liga Perdana Malaysia setelah menumpaskan PLUS FC 3-2 dimana dia menjaringkan satu gol. Farderin kemudian dinobatkan selaku pemain terbaik perlawanan.

Selepas itu, Farderin dipinjam ke Perlis untuk saingan Piala Malaysia 2008. Farderin menjadi penjaring terbanyak Perlis apabila menyumbat 7 gol dalam 12 perlawanan.

Pada kejohanan Pesta Bola Merdeka 2008, Farderin tidak diberikan sebarang peluang untuk beraksi meskipun berada dalam skuad Pesta Bola Merdeka.

Pencapaian
----------

* Juara Liga Perdana Malaysia 2007/08

Rujukan
-------

1. ↑  Farderin bantu Singa Utara

Pautan Luar
-----------

Pasukan Kuala Muda NAZA Diarkibkan 2007-12-28 di Wayback Machine

*
**Freetown** ialah ibu negara sekaligus bandar terbesar di Sierra Leone Bandar yang didirikan pada 11 Mac 1792 ini memiliki wilayah seluas 357 km² dan penduduk berjumlah 1,070,200 (2006). Ia merupakan bandar pelabuhan utama di Lautan Atlantik malah merupakan pelabuhan semula jadi terbesar di Afrika; pelabuhan ini merupakan muara besar terbentuk hasl pertemuan sungai Bankasoka dan sungai Rokel.

Kota ini ditubuhkan 11 Mac 1792 oleh abolisionis Lt. John Clarkson serta orang kulit hitam dari Tiga Belas Jajahan Amerika British dan sebilangan orang petempat Nova Scotia dengan kerjasama Syarikat Sierra Leone, petempatan ini merupakan pengganjaran pihak British kepada para warga kulit hitam Amerika yang taat setia semasa Perang Revolusi yang menjanjikan kemerdekaan daripada perhambaan atas jasa mereka yang tidak sahaja berpaling tadah daripada pemilikan malah memerangi warga koloni yang menduduki Amerika pada ketika itu.

Kota ini terbahagi kepada kawasan perbandaran East End, Central, dan West End kesemuanya dibahagikan kepada 8 mukim: East I, East II, East III, Central I, Central II, West I, West II, and West III.

Geografi
--------

Pokok kekabu besar bernama "Cotton Tree" yang menjadi tumpuan utama para bekas hamba memulakan hidup baru di Freetown.
### Iklim dan suhu

Freetown turut dalam keseluruhan Sierra Leone yang beriklim tropika dengan musim hujan dari Mei ke November dan selebihnya bermusim kering. Kota ini mempunyai Iklim monsun tropika mengikut pengelasan iklim Köppen. Suatu bayu darat bernama Harmattan meniup dari gurun Sahara sepanjang Disember ke Februari mengurangkan kelembapan persekitaran.

Julat suhu persekitaran dicatat antara 15°C hingga 38°C sepanjang tahun; suhu purata tahunan ialah sekitar 28°C.

| Data iklim untuk Freetown, Sierra Leone |
| --- |
| Bulan | Jan | Feb | Mac | Apr | Mei | Jun | Jul | Ogo | Sep | Okt | Nov | Dis | Tahun |
| Rekod tertinggi °C (°F) | 33(91) | 34(93) | 35(95) | 35(95) | 34(93) | 33(91) | 32(90) | 31(88) | 32(90) | 33(91) | 34(93) | 32(90) | 35(95) |
| Purata tinggi °C (°F) | 29(84) | 30(86) | 30(86) | 31(88) | 30(86) | 30(86) | 28(82) | 28(82) | 28(82) | 29(84) | 29(84) | 29(84) | 29(84) |
| Purata rendah °C (°F) | 24(75) | 24(75) | 25(77) | 25(77) | 24(75) | 23(73) | 23(73) | 23(73) | 23(73) | 23(73) | 24(75) | 24(75) | 24(75) |
| Rekod terendah °C (°F) | 20(68) | 21(70) | 21(70) | 21(70) | 21(70) | 20(68) | 21(70) | 20(68) | 21(70) | 19(66) | 20(68) | 19(66) | 19(66) |
| Kerpasan mm (inci) | 13(0.51) | 3(0.12) | 13(0.51) | 56(2.2) | 160(6.3) | 302(11.89) | 894(35.2) | 902(35.51) | 610(24.02) | 310(12.2) | 132(5.2) | 41(1.61) | 3,436(135.28) |
| *Sumber: BBC Weather*  |

Rujukan
-------

1. ↑  "Average Conditions Freetown, Sierra Leone". BBC Weather. Dicapai pada August 21, 2009.

|  |  |
| --- | --- |
| Ikon tunas | Rencana berkaitan Afrika ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Kumpulan **Bahtera** merupakan sebuah kumpulan pemuzik dan penyanyi yang berasal dari Malaysia. Kumpulan ini menyampaikan lagu-lagu Melayu.

Ahli-ahli
---------

Ahli ahli Hidayu terdiri daripada 4 orang yang kesemuanya adalah pemuda yang berasal dari Ipoh, Perak. Mereka adalah terdiri daripada Ajoi (Penyanyi), Sham (Lead Guitar), Tajol (Bass Guitar) dan Azroy selaku pemain dram. Pada awalnya, Radji adalah merupakan pemain dram kumpulan Hidayu ini. Album mereka telah diterbitkan pada sekitar tahun 1990. Kesemua mereka merupakan rakan baik sementara Tajol dan Ajoi adalah sebenarnya adik-beradik. 

Mereka sering diundang untuk mengadakan pertunjukkan bersama kumpulan MAY yang juga berasal daripada Ipoh. Ada diantara lagu mereka pernah menduduki carta hit Radio pada ketika itu. Lagu mereka juga pernah disenaraikan di dalam carta Muzik Muzik untuk beberapa ketika.

Setelah menghasilkan satu album, kumpulan Hidayu akhirnya terpaksa berpisah dan membawa diri dan haluan masing-masing. Azroy telah melibatkan diri dalam bidang perniagaan (Jadi Taukeh Fun Fair). Ajoi telah menganggotai kumpulan FTG sebagai penyanyi. Sham pula akhirnya menganggotai kumpulan AKAR,NOISSY,CHOSEN,SYJ/SOFEA. Manakala Tajol pula kini telah menjadi anggota dan pemuzik di RTM. Sham dan Tajol pada satu ketika pernah menubuhkan kumpulan UBIE dan menghasilkan sebuah album.

Diskografi
----------

Album
-----

1. Hidayu - Peranjian '91 - (1991)

Lagu-lagu
---------

1. Perjanjian
2. Impian Lain Warna
3. Hidup Metal Rock
4. Kenangan Cinta Silam
5. Aku Adalah Aku
6. Pembela Bangsa
7. Walaupun Sangsi
8. Dataran Merdeka
9. Lidah Bercabang
10. Taman Kenangan

Pautan luar
-----------

* Melayurock.
**Francesco Toldo** (lahir 2 Disember 1971 di Padua, Veneto) merupakan seorang penjaga gol dari Itali dan kini sedang bermain di kelab Inter Milan.

Karier kelab
------------

Toldo memulakan karier bola sepak beliau di A.C. Milan; namun tidak pernah bermain pada sebarang perlawanan di kelab tersebut. Beliau telah dipinjamkan ke kelab Trento dan Ravenna dari 1991 hingga 1993. Toldo kemudian menyertai kelab Fiorentina, dan menjadi pemain utama kelab itu selama lapan musim. Beliau telah memenangi Coppa Italia sebanyak dua kali dan menyertai Liga Juara-Juara UEFA sekali ketika di kelab tersebut. Setahun sebelum Fiorentina bankrup, beliau telah dipindahkan ke Inter Milan pada 2001, di mana beliau telah menjadi penjaga gol utama sehingga musim panas 2005. Akibat enggan menyertai perlawanan persahabatan jelajah England, Toldo telah disingkirkan ke bangku simpanan dan digantikan oleh penjaga gol dari Brazil, Júlio César. Toldo berjaya meraih kembali tempat beliau selaku penjaga gol utama setelah menandatangi kontrak lanjutan dan kejatuhan prestasi César. Beliau akan berada di bawah kontrak bersama Inter sehingga 2009. Pada November 2006, beliau telah menjaringkan gol di San Siro ketika menentang Juventus sekaligus mengikat kedudukan mata 1-1 menerusi sepakan penjuru pada minit terakhir perlawanan.

Karier Antarabangsa
-------------------

Sehingga akhir tahun 2004, Toldo telah bermain dengan Itali sebanyak 28 kali. Walaupun menghadapi saingan daripada penjaga berprofil tinggi seperti Gianluca Pagliuca, Angelo Peruzzi dan Gianluigi Buffon, Toldo telah dipilih untuk memulakan perlawanan pada Euro 2000 setelah tangan Buffon patah ketika perlawanan persahabatan menentang Norway lapan hari sebelum kejohanan bermula. Toldo telah membantu Itali menjadi naib juara di belakang Perancis. Ketika perlawanan separuh akhir menentang Belanda, Toldo telah menyelematkan satu sepakan penalti ketika perlawanan dan dua ketika penentuan. Walau bagaimanapun, beliau gagal menyelamatkan jaringan gol penting oleh Sylvain Wiltord ketika perlawanan hampir tamat pada perlawanan akhir. Perancis memenangi perlawanan pada masa tambahan menerusi jaringan David Trézéguet.

Pautan luar
-----------

* Official website (Itali) (Inggeris)
* FootballDatabase provides Francesco Toldo's profile and stats
* inter.it profile
* Toldos goal against Juventus

Rujukan
-------

1. ↑  "Stats at the official Inter site".
2. ↑  "Inter re-new Toldo's contract".

| * l
* b
* s
Inter Milan  – skuad semasa |
| --- |
| 
1 Handanović (k) •
2 Hakimi •
5 Gagliardini •
6 De Vrij •
7 Sánchez •
8 Vecino • 
9 Lukaku •
10 Martínez •
11 Kolarov •
12 Sensi •
13 Ranocchia •
14 Perišić •
15 Young •
22 Vidal •
23 Barella •
24 Eriksen •
27 Padelli •
33 D'Ambrosio •
35 Stanković •
36 Darmian •
37 Škriniar •
77 Brozović •
95 Bastoni •
97 Radu •
99 Pinamonti •
Pengurus: Conte
 |
**Francesco "Pecco" Bagnaia** (lahir 14 Januari 1997) ialah pelumba motosikal Grand Prix Itali yang bersaing dalam MotoGP untuk Pasukan Ducati Lenovo. Dia adalah Juara Dunia MotoGP 2022 dan sebelum ini memenangi Kejohanan Dunia Moto2 2018, selepas memenangi lapan perlumbaan pada musim itu. Dia menjadi pelumba kedua dari akademi VR46 untuk memenangi gelaran dunia selepas Franco Morbidelli pada 2017.

Kerjaya
-------

### Kerjaya awal

Dilahirkan di Turin, Bagnaia sudah pun berjaya pada awalnya di Minimoto, kerana dia memenangi kejuaraan MiniGP Eropah pada 2009. Bagnaia membuat penampilan sulung kejuaraan pra-GP 125 Mediterranean bersama pasukan Monlau Competición pada 2010 dan menduduki tempat ke-2 dalam kejuaraan. Pada tahun 2011 beliau mengambil bahagian dalam Kejohanan Sepanyol dalam kategori 125cc, memenangi perlumbaan, dan menduduki tempat ketiga dalam kedudukan akhir. Pada musim CEV Moto3 2012 dia menunggang Honda NSF250R dan sekali lagi menduduki tempat ke-3 dalam kejuaraan di belakang Álex Márquez dan Luca Amato, dengan kemenangan perlumbaan dan dua tempat ke-2 dalam tujuh perlumbaan. Bagnaia telah direkrut untuk menjadi ahli akademi pelumba VR46, dan masih menjadi sebahagian daripada akademi itu sehingga hari ini.

Kehidupan peribadi
------------------

Bagnaia dikenali sebagai **Pecco** kerana kakaknya Carola yang sedikit lebih tua, ketika belajar bercakap, tidak dapat menyebut Francesco, dan panggilan itu kekal bersamanya sepanjang hidupnya.

Pada 5 Julai 2022, Bagnaia terlibat dalam nahas DUI semasa awal pagi di pulau Ibiza Sepanyol. Dilaporkan bahawa dia gagal ujian Alat penguji nafas, dengan kandungan alkohol dalam darahnya lebih daripada tiga kali ganda had undang-undang untuk memandu di Sepanyol. Bagnaia menyatakan dia meninggalkan kelab malam sekitar jam 3 pagi, dan gagal melepasi bulatan dan akhirnya mengalami kemalangan. Dia menyatakan dia meraikan kemenangan perlumbaan di Assen, dan dia biasanya seorang peminum yang sangat ringan.

Rujukan
-------

1. ↑  "Francesco Bagnaia Rider Profile, Ducati Lenovo team". 14 March 2021.
2. ↑  "Francesco Bagnaia 2018 Moto2 World Champion". 11 November 2018.
3. ↑  "Morbidelli, Bagnaia hail Rossi impact after landmark VR46 day". 13 September 2020.
4. ↑  "Francesco Bagnaia Rider Profile Ducati Lenovo team". 14 March 2021.
5. ↑  "FIM CEV Repsol". *www.fimcevrepsol.com*.
6. ↑  "GPone.com". *GPone.com*.
7. ↑  Chi è Bagnaia: la sua prima minimoto a soli sei anni *La Repubblica* (in Italian), 4 November 2018. Retrieved 27 October 2022
8. ↑  "MotoGP race winner Bagnaia in road crash while over alcohol limit". *us.motorsport.com*.
9. ↑  Accidente en Ibiza del piloto Francesco 'Pecco' Bagnaia tras dar 0,87 en la prueba de alcoholemia *Periódico de Ibiza y Formentera* (in Spanish), 5 July 2022. Retrieved 15 July 2022.
**Kesihatan lelaki** kurang mendapat perhatian berbanding kesihatan wanita.

Pada umumnya, kaum lelaki kurang cenderung untuk berjumpa dengan doktor berbanding kaum wanita dan bertindak untuk menunggu untuk tempoh waktu yang lebih lama sebelum masalah kesihatan dirawat. Oleh kerana itu, jangka hayat mereka seringnya lebih kurang daripada wanita yang sama usia. Berita baiknya adalah dengan banyak pemeriksaan kesihatan, kebanyakan pada masalah kesihatan umum yang menjangkiti para lelaki boleh dicegahkan atau diperbaikikan melalui pertukaran kehidupan sederhana.

Isu-isu kesihatan lelaki
------------------------

Beberapa isu-isu kesihatan telah menjadi lebih umum pada para lelaki. Pada sesetengah kasus ia kerana para lelaki mempunyai risiko yang lebih, tetapi seringnya ia disebabkan bagaimana lelaki pada individunya berlanggan dengan isu-isu kesihatan.

### Jangkitan jantung

Rencana utama: Sakit jantung
Jangkitan jantung adalah penyebab yang terumum pada kematian di Australia dan para lelaki dua kali ganda meninggal dunia dari itu lebih daripada wanita. 

### Tekanan darah tinggi

Rencana utama: Tekanan darah tinggi
### Kolestorol tinggi

### Masalah prostat

Rencana utama: Masalah Prostat
### Barah buah pelir

### Barah punggung

### Mati pucuk

Rencana utama: Lemah tenaga batin
### Kekurangan androgen

Lihat juga
----------

* Kesihatan otak
* Merokok
* Pemakanan
* Teknik rehat
* Senaman

Rujukan
-------

* Pharmeutical Society of Australia
**Inductrack** ialah satu sistem apungan magnet yang pasif dan mempunyai mekanisme pasti selamat (b. Inggeris: *fail-safe*). Sistem ini menggunakan segulung wayar yang tidak berkuasa yang dipasang pada landasan dan magnet-magnet kekal (yang disusun mengikut tatasusun Halbach) yang dipasang pada gerabak untuk mencapai apungan. Landasan boleh disusun dalam dua cara; iaitu landasan *tangga* atau *lamina*. Dalam landasan tangga, gulungan wayar jenis Litz digunakan, manakala landasan lamina diperbuat daripada *helaian* tembaga atau aluminium yang bertindan. Sehingga kini, wujud dua rekaan; iaitu Inductrack I, yang dimantapkan untuk kegunaan berkelajuan tinggi, dan Inductrack II, yang lebih cekap pada kelajuan rendah.

Konsep
------

Sistem ini dibangunkan oleh sekumpulan penyelidik di Lawrence Livermore National Laboratory yang diketuai oleh ahli fizik bernama Richard F. Post, untuk kegunaan pada kereta api Maglev. Pada kelajuan yang malar, kuasa yang diperlukan hanyalah untuk menggerakkan gerabak ke hadapan melawan angin dan seretan elektromagnet, dengan daya apungan semakin meningkat akibat kelajuan kereta api yang turut meningkat sepanjang gulungan wayar.

Namanya berasal daripada perkataan *Inductance* (b. Melayu: aruhan) atau *Inductor* (b. Melayu: peraruh); iaitu peranti yang diperbuat daripada segulung wayar. Apabila tatasusun magnet (yang memiliki halaan medan magnet yang berulang-alik) melepasi gulungan wayar, terhasillah aruhan arus elektrik di dalamnya. Arus ini kemudiannya memiliki medan magnetnya sendiri, menolak magnet kekal itu.

Apabila magneti kekal daripada Neodymium-ferrum-boron digunakan, apungan dicapai pada kelajuan rendah, sekaligus membenarkannya *mengangkat* objek yang memiliki 50 kali lebih berat daripada magnet itu sendiri. Model ujian telah terapung pada kelajuan melebihi 35 km/j (22 batu sejam), tetapi Richard Post percaya bahawa pada landasan sebenar, apungan boleh dicapai pada kelajuan sekitar 1.6-3.2 km/j (1-2 batu sejam). Di bawah kelajuan peralihan, seretan magnet akan meningkat apabila kelajuan kenderaan meningkat, tetapi di atas kelajuan peralihan, seretan magnet menurun dengan meningkatnya kelajuan kenderaan.

Inductrack versi ke-2 menggunakan dua tatasusun Halbach; satu di atas dan satu di bawah landasan untuk menggandakan medan magnet tanpa meningkatkan berat atau keluasan kesan tatasusun Halbach itu, sementara mencapai daya seretan rendah pada kelajuan rendah. Beberapa rangkaian kereta api maglev yang bersandarkan teknologi Inductrack ini telah dicadangkan. Pentadbiran Aeronautik dan Angkasa Lepas Kebangsaan (NASA) Amerik Syarikat turut membayangkan untuk mengguna teknologi ini dalam pelancaran roket. Teknologi ini sedang dibangunkan untuk tujuan komersil oleh *American Maglev Technology*.

Lihat juga
----------

* SkyTran - sistem yang bercadang menggunakan teknologi ini.

Nota
----

1. ↑  *A New Approach for Magnetically Levitating Trains — and Rockets*
Pierre Balmain menyesuaikan gaun pada model Ruth Ford pada tahun 1947 (difoto oleh Carl Van Vechten) 
***Haute couture*** (/ˌoʊt kuːˈtjʊər/; Sebutan bahasa Perancis: [ot kutyʁ]; Bahasa Perancis untuk 'jahitan tinggi', 'pembuatan baju tinggi') ialah penciptaan pakaian khas yang eksklusif. *Haute couture* ialah fesyen mewah yang dibina dengan tangan dari awal hingga akhir, dibuat dari kain berkualiti tinggi, mahal, sering tidak biasa dan dijahit dengan perhatian yang terperinci dan diselesaikan oleh pembetung yang paling berpengalaman dan berkemampuan — sering menggunakan masa, teknik pelaksanaan tangan. *Couture* diterjemahkan secara harfiah dari bahasa Perancis sebagai "pembuatan pakaian", menjahit, atau kerja menjahit dan juga digunakan sebagai singkatan umum *haute couture* dan merujuk kepada hal yang sama dalam semangat. *Haute* diterjemahkan secara harfiah menjadi "tinggi". Pakaian haute couture selalu dibuat untuk pelanggan individu, disesuaikan khusus untuk ukuran pemakai dan sikap badan dan hanya di Paris. Dengan mempertimbangkan jumlah waktu, uang, dan keterampilan yang diberikan untuk setiap bagian yang lengkap, pakaian haute couture juga digambarkan tidak mempunyai tanda harga: anggaran tidak relevan. Di Perancis moden, *haute couture* ialah nama terlindung yang mungkin tidak dapat digunakan kecuali oleh firma yang memenuhi piawaian tertentu yang ditentukan dengan baik.

Rujukan
-------

1. ↑  "Haute Couture | Fashion A-Z | BoF Education | The Business of Fashion | #BoFEducation". *The Business of Fashion* (dalam bahasa Inggeris). Dicapai pada 2018-10-11.
2. ↑  "What Does Couture Mean- Definition and French Translation – The Dapifer". *THE DAPIFER* (dalam bahasa Inggeris). 2017-02-04. Diarkibkan daripada yang asal pada 2017-09-13. Dicapai pada 2017-06-10.
3. ↑  "What is Haute Couture made easy – The Odd Portrait". 29 November 2016.
4. ↑  "What is Haute Couture?". Dicapai pada 2011-02-19.
Kedudukan **Ketua Staf Rumah Putih** ialah pengganti jawatan setiausaha presiden Amerika Syarikat yang terdahulu. Peranan itu dinamakan sebagai **pembantu kepada presiden** pada tahun 1946 dan memperoleh gelarannya sekarang pada tahun 1961. Gelaran rasmi terkini ialah **Pembantu kepada Presiden dan Ketua Staf**.

Ketua kakitangan ialah seorang lantikan politik presiden Amerika Syarikat yang tidak memerlukan pengesahan Senat dan yang berkhidmat atas kehendak presiden. Walaupun tidak berperanan secara sah, semua presiden sejak Harry S. Truman telah melantik ketua pegawai; kecuali John F. Kennedy dan Lyndon Johnson, yang setaraf dengan jawatan Setiausaha Lantikan Rumah Putih, peranan yang kemudiannya dimasukkan ke dalam tugas Ketua Staf.

Dalam pentadbiran presiden Joe Biden, ketua staf terkini ialah Jeff Zients yang menggantikan Ron Klain pada 8 Februari 2023. Kedudukan tersebut diakui secara meluas sebagai salah jawatan yang kuat dan berpengaruh disebabkan mereka saling berhubung dengan presiden dan kawalan Pejabat Rumah Putih setiap hari.

Rujukan
-------

Pautan luar
-----------

* Laman web rasmi
Institut Teknologi India yang terletak di IndiaMadras**Madras**Delhi**Delhi**Guwahati**Guwahati**Kanpur**Kanpur**Kharagpur**Kharagpur**Bombay**Bombay**Roorkee**Roorkee**Varanasi**Varanasi**Bhubaneswar**Bhubaneswar**Gandhinagar**Gandhinagar**Hyderabad**Hyderabad**Indore**Indore**Jodhpur**Jodhpur**Mandi**Mandi**Patna**Patna**Ropar**Ropar**Palakkad**Palakkad**Goa**Goa**Bhilai**Bhilai**Tirupati**Tirupati**Jammu**Jammu**Dharwad**Dharwad**Dhanbad**Dhanbad**Kedudukan IIT di seluruh India
**Institut Teknologi India** (**IIT**, bahasa Inggeris: *Indian Institute of Technology*code: en is deprecated , Hindi: भारतीय प्रौद्योगिकी संस्थानcode: hi is deprecated ) ialah kumpulan institut pendidikan tinggi di India yang menumpukan kepada bidang kejuruteraan dan teknologi. IIT diatur oleh Akta Institut Teknologi 1961, sebuah akta parlimen yang telah menyatakan mereka sebagai "lembaga kepentingan nasional", dan menyerahkan kekuasaan, tugas dan kerangka kerja kepada pentadbiran IIT. IIT diciptakan untuk melatih golongan akademik dan jurutera dengan tujuan mengembangkan tenaga kerja untuk mendukung pengembangan ekonomi dan sosial India. IIT terdaftar sebagai institut awam di bawah perundangan India. Kini, akta 1961 tersbut menyenaraikan 23 buah institut rasmi.

Rujukan
-------

1. ↑  "Problem of plenty: As IITs multiply, the brand value diminishes". *Hindustan Times*. 29 June 2015. Diarkibkan daripada yang asal pada 31 August 2015. Dicapai pada 25 Julai 2015.

Pautan luar
-----------

* Tapak web rasmi Majlis IIT
* Akta Institut Teknologi 1961 (PDF)

|  |  |
| --- | --- |
| Ikon tunas | Rencana berkaitan India ini ialah rencana tunas. Anda boleh membantu Wikipedia dengan mengembangkannya. |

* l
* b
* s

| Kawalan kewibawaan Sunting ini di Wikidata |
| --- |
| Perpustakaan negara | 
* Israel

 |
| Lain-lain | 
* SUDOC (Perancis)
	+ 1

 |
"County Normal" di atas pintu masuk sebuah sekolah norma di Viroqua, Wisconsin
Pintu masuk Universiti Perguruan Beijing, sebuah contoh terkemuka bagi sebuah universiti penyelidikan menyeluruh yang ditubuhkan sebagai sebuah sekolah perguruan.
**Institut perguruan** atau **institut pendidikan guru** ialah sebuah institusi yang ditubuhkan untuk melatih guru-guru dengan mengajar mereka norma-norma pedagogi dan kurikulum. Di Amerika, sebelum ini institusi ini dipanggil sebagai **kolej penormaan** atau **sekolah penormaan** (bahasa Inggeris: *normal school*, lit. 'sekolah norma'code: en is deprecated ). Namun kini ia telah dipanggil sebagai kolej latihan perguruan atau kolej guru. Di Mexico, ia terus digunakan dengan istitusi yang dipanggil *normalistas*.

Penamaan
--------

Istilah "sekolah norma" bermula pada awal abad ke-16 daripada perkataan Perancis, *école normale*. Konsep Perancis bagi "école normale" ialah dengan menyediakan sebuah sekolah contoh dengan kelas contoh bagi mengajar amalan pengajaran contoh kepada bakal guru-guru. [*perlu rujukan*] Namanya juga diambil daripada tujuan penubuhan institusi ini iaitu bagi mengajar norma atau peraturan pedagogi.

Lihat juga
----------

* Institut pendidikan guru (Malaysia)
* Institut keguruan dan ilmu pendidikan (Indonesia)

Rujukan
-------

1. ↑  Padilla, Tanalís. "'Latent Sites of Agitation': *Normalistas Rurales* and Chihuahua's Agrarian Struggle in the 1960s". In *México Beyond 1968*. Tucson: University of Arizona Press 2018
2. ↑  Reginald Edwards (Fall 1991). "Theory, History, and Practice of Education: Fin de siècle and a new beginning". *McGill Journal of Education*. **26** (3).

Bibliografi
-----------

* Kane, Joseph Nathan (1997). *Famous First Facts: A Record of First Happenings, Discoveries And Inventions in the United States*. New York: H. W. Wilson Company. ISBN 0-8242-0930-3.
* Rogers, Dorothy G. (2005). *America's First Women Philosophers: Transplanting Hegel, 1860–1925*. Continuum. ISBN 978-1-84714-300-6.

Pautan luar
-----------

* Kategori berkenaan Institut perguruan di Wikimedia Commons

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jepun

 |
Dauh teh lapsang souchong
**Lapsang souchong** (/ˌlæpsæŋ ˈsuːtʃɒŋ/; Bahasa Cina: 拉普山小種code: zh is deprecated ; pinyin: *lāpǔshān xiǎozhǒng*; Pe̍h-ōe-jī: l a̍p-pho·-san sió-chéng; secara harfiahnya "sub-jenis dari Gunung Lapu"; Kantonis: làai póu sàan síu júng) ialah teh hitam (*Camellia sinensis*) yang berasal dari kawasan Wuyi di wilayah Fujian, China. Ia kadangkala dirujuk sebagai **teh asap** (熏茶). Lapsang berbeza daripada semua jenis teh lain kerana daun lapsang secara tradisionalnya dikeringkan dengan asap api kayu pain, memberikannya perasa asap tersendiri.

Lapsang souchong mempunyai reputasi tinggi di luar China; ia dilihat sebagai "teh bagi orang Barat" dalam China.

Rujukan
-------

1. ↑  "Lapsang Souchong Tea". *adagio.com*. Dicapai pada 9 Julai 2012.
2. ↑  "Silver Tips Tea - Smoked Tea". *silvertipstea.com*. Diarkibkan daripada yang asal pada 2012-08-03. Dicapai pada 9 Julai 2012.
3. ↑  Delmas, Minet and Barbaste *The Tea Drinkers Handbook*. Abbevill Press Publishers, 2008, m/s. 49, 159